วัดม่อนปรางค์

วัดม่อนปรางค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีพนมมาศ อำเภอลับแล จังหวัดอุตรดิตถ์ มีที่ดินตั้งวัดเนื้อที่ 3 ไร่ 2 งาน 5 ตารางวา และมีที่ธรณีสงฆ์ 1 แปลง เนื้อที่ 4 ไร่ วัดม่อนปรางค์สร้างขึ้นเมื่อประมาณ พ.ศ. 2174 โดยประชาชนเรียกสั้นๆ ว่า วัดม่อน เป็นวัดที่ได้รับพระราชทานวิสุงคามสีมาสร้างขึ้นในสมัยปลายสุโขทัยต่อสมัยอยุธยา สำนักงานพระพุทธศาสนาแห่งชาติระบุได้รับพระราชทานวิสุงคามสีมา พ.ศ. 2181 อุโบสถมีลักษณะแบบผนังเปิดโล่ง สถาปัตยกรรมพื้นบ้านผสมล้านนา ภายในประดิษฐานพระพุทธรูปที่หล่อด้วยทองคำที่เหลือจากการหล่อพระพุทธชินราช เดิมชื่อ พระทองเหลือ แต่ต่อมาเรียกสั้น ๆ ว่า พระเหลือ รอบวัดมีอุโมงค์ลีลาวดี วิหาร ฝีมือช่างพื้นบ้านภาคเหนือ หอไตรคาดว่าสร้างสมัยสุโขทัยตอนปลาย เป็นที่เก็บรวบรวมหนังสือและคัมภีร์โบราณด่าง ๆ เป็นจำนวนมาก ธรรมาสน์ฝีมือช่างพื้นบ้านภาคเหนือ และพระพุทธรูปและพระประธาน 6 องค์ รายนามเจ้าอาวาส ครูบาสุริยลังการ ครูบาทองดี ครูบามี ครูบาเมือง พระครูคุณธรรมธาคา พระอธิการสอน พรหุมสโร พระอธิการน้อย ถาวโร พระบัว สริธโร พระครูยิ้ม มุนิวีโร อ้างอิง